./data/phi1351/phi005/phi1351.phi005.perseus-lat1.xml
Cornelius Tacitus
dein cohortationibus ducis et se ipsi stimulantes ne muliebre et fanaticum agmen pavescerent, inferunt signa sternuntque obvios et igni suo involvunt  praesidium posthac impositum victis excisique luci saevis superstitionibus sacri: nam cruore captivo adolere aras et hominum fibris consulere deos fas habebant  haec agenti Suetonio repentina defectio provinciae nuntiatur